คำสั่งสำนักอนามัย ที่ 566/2561 เรื่อง มอบอำนาจให้หัวหน้าส่วนราชการในสังกัดสำนักอนามัย ปฏิบัติหน้าที่ราชการแทนผู้อำนวยการสำนักอนามัย
คำสั่งสำนักอนามัย
ที่ ๕๕๖/๒๕๖๑
เรื่อง มอบอำนาจให้หัวหน้าส่วนราชการในสังกัดสำนักอนามัย
ปฏิบัติหน้าที่ราชการแทนผู้อำนวยการสำนักอนามัย
 

เพื่อให้การปฏิบัติราชการที่อยู่ในอำนาจหน้าที่ของสำนักอนามัยดำเนินไปด้วยความเรียบร้อยรวดเร็ว
และมีประสิทธิภาพ ตลอดจนเป็นการแบ่งเบาภาระความรับผิดชอบของผู้อำนวยการสำนักอนามัย

อาศัยอำนาจตามความในมาตรา
๘๓ แห่งพระราชบัญญัติระเบียบบริหารราชการกรุงเทพมหานคร
พ.ศ. ๒๕๒๘ ผู้อำนวยการสำนักอนามัยจึงขอยกเลิกคำสั่งสำนักอนามัย
ที่ ๔๑๗/๒๕๕๕ ลงวันที่ ๑๖ กรกฎาคม พ.ศ. ๒๕๕๕ และมอบอำนาจในการสั่ง การอนุญาต การอนุมัติ หรือการปฏิบัติราชการที่ผู้อำนวยการสำนักอนามัยจะพึงปฏิบัติ ให้หัวหน้าส่วนราชการในสังกัดสำนักอนามัยปฏิบัติราชการแทนดังนี้

๑.
มอบอำนาจให้หัวหน้าส่วนราชการในสังกัดสำนักอนามัย
ในการอนุมัติให้ข้าราชการ/ลูกจ้างปฏิบัติงานนอกเวลาราชการ ตามข้อบัญญัติกรุงเทพมหานคร
เรื่อง การจ่ายเงินค่าอาหารทำการนอกเวลาราชการ พ.ศ. ๒๕๒๙ ระเบียบกระทรวงการคลัง ว่าด้วยการเบิกจ่ายเงินตอบแทนการปฏิบัติงานนอกเวลาราชการ
พ.ศ. ๒๕๕๐ และระเบียบกรุงเทพมหานคร ว่าด้วยการกำหนดหลักเกณฑ์
วิธีการ และอัตราการจ่ายเงินค่าตอบแทนแก่บุคลากรทางด้านการแพทย์และสาธารณสุขในสังกัดกรุงเทพมหานคร
พ.ศ. ๒๕๕๐

๒. มอบอำนาจให้หัวหน้าส่วนราชการในสังกัดสำนักอนามัย
ในการอนุมัติให้บุคคลภายนอกช่วยปฏิบัติราชการ และอนุมัติเบิกจ่ายค่าตอบแทน
ตามข้อ ๑ ของหลักเกณฑ์ วิธีการ และอัตราการจ่ายค่าตอบแทนบุคคลภายนอกที่ช่วยปฏิบัติราชการในส่วนราชการสังกัดสำนักอนามัย
แนบท้ายระเบียบกรุงเทพมหานคร ว่าด้วยการกำหนดหลักเกณฑ์ วิธีการ และอัตราการจ่ายค่าตอบแทนแก่บุคคลภายนอกที่ช่วยปฏิบัติราชการในส่วนราชการสังกัดสำนักการแพทย์และสำนักอนามัยกรุงเทพมหานคร
พ.ศ. ๒๕๕๒ ซึ่งแก้ไขโดยระเบียบกรุงเทพมหานคร
ว่าด้วยการกำหนดหลักเกณฑ์วิธีการ และอัตราการจ่ายค่าตอบแทนแก่บุคคลภายนอกที่ช่วยปฏิบัติราชการในส่วนราชการสังกัดสำนักการแพทย์และสำนักอนามัย
กรุงเทพมหานคร (ฉบับที่ ๒) พ.ศ. ๒๕๕๖

ทั้งนี้
ตั้งแต่วันถัดจากวันประกาศในราชกิจจานุเบกษาเป็นต้นไป[๑]


สั่ง ณ วันที่ ๒๐ พฤศจิกายน พ.ศ. ๒๕๖๑
ชวินทร์ ศิรินาค
ผู้อำนวยการสำนักอนามัย






พิมพ์มาดา/ธนบดี/จัดทำ
๒๐ กุมภาพันธ์ ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๓๐๗ ง/หน้า ๓๘/๓ ธันวาคม ๒๕๖๑